
	ACTA (EXTRACTE)


	Expedient núm.: 
	Òrgan col·legiat: 

	JGL/2018/17 
	La Junta de Govern Local 


 
	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	16 d’abril de 2018 

	Durada 
	des de les 20.20 fins a les 22.00 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretari 
	Òscar Campos i Planes 


 
	ASSISTÈNCIA A LA SESSIÓ 

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	Maria Isabel Roca i Guitart
	4a tinenta d’alcaldia
	Sí

	Sara Alarcón i Postils
	regidora de Cultura
	Sí

	Antoni Carralero i Ruiz
	regidor de Medi Ambient, Participació i Parcs i Jardins
	Sí

	Yasmina Valderrama i Ramallo
	regidora de Salut, Polítiques d’Igualtat i Joventut
	Sí

	Excuses d'assistència presentades
Lluís Xavier Villaró i Gonzàlez, 1r tinent d’alcaldia


 
Una vegada verificada pel secretari la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


 
	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta de la Junta de Govern Local de la sessió anterior, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


ACCIÓ SOCIAL
	Expedient 658/2018. Associació Solidària Petjades - ajut econòmic

	Favorable
	Tipus de votació: unanimitat

	Vista la sol·licitud presentada i subscrita per Josep García i Medina, president de l’Associació Solidària Petjades, en què demana un ajut econòmic per pagar la compra del carbó vegetal per l'organització d’una cargolada solidària, els beneficis de la qual es destinen íntegrament a Fènix associació d'ajuda i suport contra el càncer, durant la Fira de Sant Isidre; 
A proposta de l’alcalde,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir un ajut econòmic de cent euros (100,00 €).


 
	Expedient 641/2018. Projecte d'atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda atorgar una subvenció de setanta-cinc euros (75,00 €) a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


CONTRACTACIÓ
	Expedient 600/2018. Adhesió al sistema d'adquisició centralitzada de l'Associació Catalana de Municipis i Comarques i del Consorci Català pel Desenvolupament Local

	Favorable
	Tipus de votació: unanimitat

	Vist que l’Ajuntament  de Solsona, en data 9 d’abril de 2018, va aprovar l’adhesió al sistema d’adquisició centralitzada destinada als ens locals que realitza l’ACM juntament amb el Consorci Català pel Desenvolupament Local;
Vist que el Consorci Català pel Desenvolupament Local (CCDL), per encàrrec de l’Associació Catalana de Municipis (ACM), i prèvia tramitació del corresponent procediment administratiu a tal efecte de conformitat amb els plecs de clàusules administratives particulars i prescripcions tècniques aprovats en sessió de la Comissió Executiva de data 14 de juny de 2017 i publicats al perfil de contractant de l’entitat, va aprovar, en la sessió de la seva Comissió Executiva de data 19 d’octubre de 2017, adjudicar l’acord marc de mobilitat sostenible amb destinació a les entitats locals de Catalunya (exp. 2016.02) a les empreses seleccionades;
Vist que, en data 15 de gener de 2018, es va formalitzar, entre el CCDL i les diferents entitats mercantils, el corresponent contracte com adjudicataris de l’acord marc de mobilitat sostenible, licitat de conformitat amb el procediment referenciat a l’apartat anterior;
Vist que l’Ajuntament de Solsona necessita adquirir un vehicle destinat al servei de la Policia Local i considera que la tramitació de la contractació a través de l’acord marc amb l’ACM és l’expedient més adient;
Vist que l’objecte d’aquest acord marc es qualifica com a contracte administratiu mixt de subministrament i serveis, segons el que estableixen els articles 2 de la Directiva 2014/24/UE, de 26 de febrer de 2014, sobre contractació pública i 12, en relació als articles 9 i 12, tots ells del Reial decret legislatiu 3/2011, de 14 de novembre, pel qual s’aprova el Text refós de la Llei de contractes del sector públic;
Vist que l'acord marc desenvoluparà la seva execució en els termes dels articles 33.4 de la DN i el 198.4 del TRLCSP pel que fa als lots 3, 8 i 10, i del 33.3, lletra a) de la DN i el 198.3 del TRLCSP pels lots 1, 2, 5 i 7, i té com a objecte la regulació de les condicions en què tindran lloc el subministrament dels bens i serveis, adquirits per les entitats destinatàries, adherides al sistema de contractació centralitzada del CCDL i l’ACM, a l’empara d’allò disposat a l’article 205.2 del TRLCSP;
D’acord amb el que preveuen els articles 52 i ss. del Decret legislatiu 2/2003, de 28 d’abril, pel qual s’aprova el Text refós de la Llei municipal i de règim local de Catalunya, i resta de disposicions vigents concordants en matèria de règim local que regulen el règim de funcionament i competències de les entitats locals,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda:
Primer. Aprovar la contractació a l’empresa adjudicatària  Alphabet Espanya Fleet Management, SL, dels béns i/o serveis següents:
Subministrament de l’arrendament del vehicle Toyota Rava 2.5l hybrid 4WD Advance tot terreny 145KW (197CV) 5P automàtic, sense Kit de detinguts, segons el  desglossament següent:
 
Model
 
Color
Km
totals
Termini en mesos
Quota mensual per vh
Quota sense IVA
IVA
Quota amb IVA
Toyota Rava 2.5l hybrid 4WD Advance tot terreny 145KW (197CV) 5P automàtic
 
Blanc
 
110.000
 
48
 
837,24 €
 
175,82 €
 
1.013,06 €
Total contracte (48 mesos)
 
Total contracte sense IVA
Total IVA
Total contracte amb IVA
Preu per Km d’excés / defecte
Valor de venda sense IVA
40.187,52 €
8.439,38 €
48.626,90 €
0,04585 €
12.916,28 €
Segon. Aprovar l'autorització i disposició de la despesa  per import de 1.013,06 €/mensuals, durant un període de 48 mesos, que s'imputarà, dins del pressupost municipal de cada any, a càrrec de l'aplicació pressupostària 4500-20200.
Tercer. Comunicar aquest acord a la Central de contractació de l’ACM i al CCDL i a l’empresa adjudicatària Alphabet Espanya Fleet Management, SL.


CONVENIS
	Expedient 651/2018. Conveni de col·laboració amb Amisol per la gestió del bar del pavelló municipal d'esports

	Favorable
	Tipus de votació: unanimitat

	Es dona compte del conveni de col·laboració entre l'Ajuntament de Solsona i l'Associació Amisol per la gestió del bar del pavelló municipal d'esports i que es transcriu tot seguit:
"Conveni de col·laboració entre l'Ajuntament de Solsona i l'Associació Amisol
Solsona, 13 de juny de 2017
Reunits
D’una banda, David Rodríguez i González, alcalde de l’Ajuntament de Solsona, actuant en el seu nom i representació, amb domicili al carrer Castell de la ciutat de Solsona i amb CIF núm. P2525700G.
I, de l’altra, Josep Caballol i Guilanyà, president de l’Associació Amisol, actuant en el seu nom i representació, amb seu social a la partida de Santa Llúcia, s/n de Solsona i amb CIF núm. G25021338.
Exposen
I. Que l’Associació Amisol (en endavant, Amisol), és una entitat privada, sense ànim de lucre, inscrita en el Registre de la Direcció General de Dret i Entitats Jurídiques amb el número 191 i en el Registre d’Entitats d’Iniciativa Social de la Generalitat de Catalunya i que disposa, des de l’any 2000, de la declaració d’utilitat pública.
II. Que l’objectiu de l’Amisol és vetllar per l’exercici ple dels drets de les persones amb discapacitat intel·lectual; oferir tota mena de serveis i suports que els permetin assolir el màxim desenvolupament humà, la pena inclusió social i la millora de la qualitat de vida basada en la seva realització personal, així com, també, atendre i acompanyar les seves famílies.
III. Que per a assolir aquest objectiu, Amisol està interessada en l’assumpció de tasques que permetin la integració sociolaboral de les persones amb discapacitat i la viabilitat del centre especial de treball.
IV. Que l’Ajuntament de Solsona, a través de la regidoria d’Esports, gestiona les instal·lacions esportives municipals, situades al complex esportiu municipal.
V. Que, al pavelló nou, l’Ajuntament hi ha habilitat un espai destinat al servei de bar per als usuaris de la instal·lació. Es tracta d’un espai situat a la primera planta, equipat amb servei d’aigua i de llum i que consta de barra, taulell, armaris, campana, 2 prestatges, i una pica amb aixeta.  La resta d'equipament necessari: nevera, congelador, planxa, .... el proporcionarà Amisol i serà de la seva propietat.
VI. Que, atesa la tasca social que du a terme Amisol, és voluntat de l’Ajuntament col·laborar-hi posant al seu abast la  possibilitat de realitzar tasques que permetin l’obtenció de recursos econòmics.
VII. Que representants de l’Ajuntament i de l’Amisol han convingut la cessió a aquesta darrera de la gestió del servei de bar del pavelló.
Per tot això, les parts
Acorden
1. Amisol assumeix la gestió del servei de bar del pavelló els dies d’obertura del mateix. Pel que fa als horaris, es concretaran en base a criteris d’assistència i una vegada consultades les entitats usuàries. Tot i això, només es podrà obrir en aquells horaris en què hi hagi el personal municipal que té cura de la instal·lació.
2. La cessió que avui es conveni es fa amb caràcter gratuït, de manera que Amisol no haurà de satisfer cap tipus de contraprestació a l’Ajuntament per l’ús del bar. Per tant, el resultat econòmic dels serveis revertirà en favor de l’entitat.
3. El consum d'aigua i electricitat serà a càrrec de l’Ajuntament. En el cas que calgui contractar altres serveis, ambdues parts n’acordaran la conveniència i qui se’n fa càrrec. La neteja de l’espai destinat al bar serà a càrrec d’Amisol.
4. Amisol subscriurà una pòlissa d’assegurances de responsabilitat civil per cobrir els perjudicis que es puguin produir com a conseqüència de la prestació del servei.
5. Amisol podrà gestionar la instal·lació i explotació de màquines expenedores de productes alimentaris i begudes a les instal·lacions dels dos pavellons.
6. L’Ajuntament prohibirà de manera expressa a les entitats usuàries del pavelló la instal·lació de barres i la venda de productes alimentaris i begudes. A canvi, Amisol es compromet a oferir el serveis de bar tots aquells dies en què hi hagi competicions o altres activitats i les entitats així ho demanin.
7. Tota aquella beguda que se serveixi per sortir de l’àmbit estricte del bar se servirà en got de plàstic i/o llauna destapada.
8. Excepcionalment, i prèvia autorització municipal, Amisol podrà oferir el servei a l’exterior del pavelló (pistes de tennis...).
9. L’Ajuntament queda exempt de tota responsabilitat derivada dels espais cedits pel present i de les activitats que al mateix s'hi facin. Per aquest motiu, Amisol es compromet a complir amb les normes sanitàries i industrials que per l'Administració se'ls requereixi.
10. En la prestació del servei, Amisol respectarà en tot moment la prohibició de venda i subministrament de begudes alcohòliques als menors de divuit anys, prevista a l’article 17.1 de la Llei 20/85. Igualment, es prohibeix la venda de tabac de qualsevol tipus.
11. El conveni que avui se signa serà vàlid fins a 31 de desembre de 2019 i es podrà prorrogar per anys naturals per acord exprés de les parts.
12. Al venciment del conveni, Amisol reposarà aquells elements que s’hagin fet malbé i que siguin directament imputables a la seva actuació.
13. En cas que Amisol no compleixi amb els objectius del conveni, l’Ajuntament es reserva la facultat de rescindir aquest conveni i sense que això suposi cap indemnització per a Amisol.
I, en prova de conformitat, signen aquest conveni per duplicat al lloc i data que figuren a l‘encapçalament."
A proposta del regidor delegat d'Esports,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda aprovar el contingut del conveni esmentat i facultar l’alcalde per a la seva signatura.

	Expedient 540/2018. Conveni de col·laboració amb el Consell Comarcal del Solsonès per l'Oficina Jove del Solsonès

	Favorable
	Tipus de votació: unanimitat

	Vist que la Junta de Govern Local, en la sessió duta a terme el dia 26 de març de 2018, acordà aprovar el contingut del conveni de col·laboració entre l'Ajuntament de Solsona i el Consell Comarcal del Solsonès per l'Oficina Jove del Solsonès;
Vist que s'han observat errors de transcripció en el contingut del conveni esmentat,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda deixar sense efecte l'acord adoptat per la Junta de Govern Local, en la sessió duta a terme el dia 26 de març de 2018 i aprovar el conveni de col·laboració entre l'Ajuntament de Solsona i el Consell Comarcal del Solsonès per l'Oficina Jove del Solsonès d'acord amb el redactat que es transcriu a continuació i facultar l’alcalde per a la seva signatura:
Conveni de col·laboració entre l'Ajuntament de Solsona i el Consell Comarcal del Solsonès per l'Oficina Jove del Solsonès
Solsona, 26 de març de 2018
Reunits
D’una banda, David Rodríguez i González, alcalde i president de l’Ajuntament de Solsona, actuant en el seu nom i representació, amb domicili al carrer del Castell, 20 de la ciutat de Solsona.
De l’altra, Sara Alarcón i Postils, presidenta del Consell Comarcal del Solsonès, actuant en el seu nom i representació, amb domicili al carrer dels Dominics 12 de la ciutat de Solsona.
Les parts es reconeixen mútuament, en la qualitat en què intervenen, la capacitat d’obrar necessària per atorgar aquest conveni i, a aquest efecte,
Exposen
I. L’Ajuntament de Solsona (en endavant, l’Ajuntament) té prevista la creació de l’Oficina Jove del Solsonès, servei que s’instal·larà a la planta baixa del Casal de Cultura i Joventut, immoble propietat del mateix Ajuntament.
II. Que el Consell Comarcal del Solsonès (en endavant, el Consell Comarcal), atesa la importància que aquesta oficina tindrà no només per la ciutat de Solsona sinó també per la comarca del Solsonès, té la voluntat de col·laborar en el normal desenvolupament de les seves funcions.
III. Que és voluntat d’ambdues parts vetllar per un bon funcionament de l’Oficina i garantir-ne un horari mínim d’obertura.
Per tot això, les parts acorden formalitzar aquest conveni de col·laboració, per la qual cosa,
Acorden
1. Aquest conveni té per finalitat reflectir els compromisos de col·laboració entre l’Ajuntament i el Consell Comarcal per al finançament i l’execució del projecte de condicionament de l’Oficina Jove del Solsonès, així com per al manteniment futur d’aquesta.
2. La finalitat de l’activitat que emprèn l’Oficina Jove del Solsonès està adreçada a activitats de joventut i altres actes vinculats a les entitats juvenils de la ciutat de Solsona i de la seva comarca. L’oficina durà per nom OFICINA JOVE DEL SOLSONÈS i tindrà, per tant, abast comarcal.
3. Les obres de condicionament de l’espai que ha d’acollir l’Oficina Jove seran a càrrec de l’Ajuntament, ens que en farà la contractació i el seguiment de l’obra, d’acord amb la normativa vigent.
4. L’Ajuntament es compromet a proporcionar el mobiliari i el material i equipament informàtic necessari pel correcte funcionament de l’Oficina.
5. Per col·laborar amb la inversió inicial municipal, el Consell farà una aportació, inicial i única, de 5.000,00 €, a l’Ajuntament de Solsona, prèvia justificació de l’ens local de la inversió realitzada.
6. Per a l’atenció al públic i al funcionament de l’Oficina, es contractarà un informador juvenil a mitja jornada parcial (20 hores setmanals), amb un cost previst de 14.875,39 €. Per fer front a aquesta contractació, l’ens que contracti disposarà de l’aportació del Contracte programa fitxa 42, Oficines Joves de la Xarxa d’Emancipació Juvenil (col·laboració entre el Departament de Treball, Afers Socials i Famílies i el Consell Comarcal del Solsonès). L’import per al 2018 és de 20.000,00 €.
7. Per tal de garantir uns horaris de funcionament de l’Oficina de quaranta hores setmanals, l’Ajuntament i el Consell Comarcal destinaran un/a treballador/a del personal propi cadascun 10 hores setmanals. L’horari d’obertura al públic serà d’un mínim de 24 hores setmanals i serà determinat per la Comissió de seguiment de l’oficina. El personal de cada entitat continuarà depenent orgànicament i funcionalment de la seva pròpia entitat.
8. A banda dels treballadors detallats als dos punts anteriors, s’haurà de contractar un/a tècnic/a de salut tres hores a la setmana, finançat amb els fons de la fitxa 42 del Contracte programa, entre el Departament de Treball, Afers Socials i Famílies i el Consell Comarcal del Solsonès.
9. L’Ajuntament assumirà les despeses ordinàries de funcionament de l’Oficina (enllumenat, calefacció, telefonia, ...), estimades en 3.884,00 € anuals, i aquestes es finançaran amb les quals imputarà l’import restant de l’aportació del Contracte programa fitxa 42, Oficines Joves de la Xarxa d’Emancipació Juvenil, una vegada  deduïdes les  despeses de  contractació de l’informador/a  juvenil i el/la tècnic/a de salut.
10. Les despeses de personal (possibles baixes o substitucions de l’informador/a juvenil, tècnic de salut) i les despeses de manteniment de l’Oficina Jove en la part que no estigui subvencionada coberta per la Generalitat mitjançant el contracte programa es finançarà 50% a càrrec de l’Ajuntament i 50% a càrrec del Consell Comarcal del Solsonès.
11. Cada ens, per la seva banda, assumirà les despeses de formació i de desplaçaments del personal adscrit a l’Oficina a excepció de l’informador/a juvenil que s’assumirà el 50% entre les dues administracions.
12. El període de vacances de l’informador/a juvenil estarà sotmès al tancament de l’Oficina Jove que serà durant la segona quinzena d’agost i la primera de setembre.
13. Les administracions participants en el projecte es coordinaran per tal de garantir el seu correcte funcionament. Es crearà una comissió de seguiment mixta formada per cinc persones (els responsables polítics i tècnics d’Ajuntament i Consell i l’informador/a juvenil contractat).
14. La durada d’aquest conveni es fixa per un any, prorrogable a tres més, i en tot cas mentre es mantingui l’aportació de 20.000,00 € de la Fitxa 42 del contracte programa entre el Departament de Treball, Afers socials i Famílies i el Consell Comarcal del Solsonès i les condicions i requisits de funcionament de les Oficines Joves de la Xarxa d’Emancipació Juvenil.
I perquè consti, i en prova de conformitat, les parts signen el present document, per duplicat i a un sol efecte."


CULTURA
	Expedient 631/2018. Òmnium Cultural del Solsonès - X edició Premis Drac

	Favorable
	Tipus de votació: unanimitat

	Vista la sol·licitud presentada i subscrita per IG, representant d'Òmnium Cultural del Solsonès, en què demana permís per poder utilitzar dos podis, l'equip de megafonia i 30 cadires plegables el dia 21 d'abril a la plaça de la Torre de les Hores, per dur a terme un recital de poesia dins dels actes programats en la X edició dels Premis Dracs; també demana permís per penjar una pancarta a la façana del costat del portal del Pont per fer difusió de l'acte i poder utilitzar l'equip de megafonia i cadires per a poder organitzar un concert el dia 12 de maig, a la tarda, a la plaça de Ramon Llumà, dins dels actes programats per la Fira de Sant Isidre;
Vist l'informe 107/2018 emès per la Policia Local i a proposta de les regidores delegades de Cultura i de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita excepte poder disposar del tècnic de so per a sonoritzar el concert del dia 12 de maig, ja que aquest dia hi ha programades altres activitats, i amb la condició que s’han de fer càrrec d’anar a buscar i retornar el material esmentat. Pel que fa al recital de poesia del dia 21 d'abril s'haurà de deixar un espai suficient per què pugui circular un vehicle d'urgències en cas de necessitat.


 
	Expedient 638/2018. Associació Dinamització Turística Voliacs, SCCL - utilització material

	Favorable
	Tipus de votació: unanimitat

	Vista la sol·licitud presentada i subscrita per ACR, representant de la societat Dinamització Turística Voliacs, SCCL, en què demana poder utilitzar 8 taules plegables del dia 16 de juliol al 31 d'agost, per dur a terme els tallers que es realitzen dins les visites guiades programades durant aquest l'estiu;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat.


 
	Expedient 640/2018. Associació Solidària Petjades - utilització material

	Favorable
	Tipus de votació: unanimitat

	Vista la sol·licitud presentada i subscrita per Josep García i Medina, president de l’Associació Solidària Petjades, en què demana poder utilitzar 30 taules plegables i les corresponents cadires, contenidors per al reciclatge de plàstic, vidre, cartró, rebuig i orgànic, una connexió al subministrament d’aigua i una connexió al subministrament elèctric els dies 11, 12 i 13 de maig, a la plaça de davant la Sala Polivalent, per vendre tastets de cargols a la llauna a fi de recaptar diners per col·laborar amb Fènix, associació d'ajuda i suport contra el càncer, dins dels actes programats per la Fira de Sant Isidre;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita. Es comunica al sol·licitant que, de cara als propers anys, es demani directament als organitzadors de la Fira de Sant Isidre.


	Expedient 648/2018. Festa del barri de la Cabana d'en Geli, dia 16 de juny - utilització material

	Favorable
	Tipus de votació: unanimitat

	Vista la sol·licitud presentada i subscrita per AGG, representant dels veïns i veïnes del barri de la Cabana d'en Geli, en què demana poder utilitzar cadires, taulers i cavallets per a 300 persones, un escenari, tres bidons per coure i tanques per poder tallar el trànsit el dia 16 de juny, per celebrar la festa del barri;
A proposta de les regidores delegades de Cultura i de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat.


 
	Expedient 649/2018. Solsonès Modelisme - utilització espai municipal

	Favorable
	Tipus de votació: unanimitat

	Vista la sol·licitud presentada i subscrita per MTB, membre del club Solsonès Modelisme, en què demana poder utilitzar el primer pis de l'edifici de Cal Manel els dies 11, 12 i 13 de maig, per dur a terme activitats referents al slot (escalèxtric), dins dels actes programats per la Fira de Sant Isidre;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita. Es comunica al sol·licitant que s'ha de deixar la sala en les mateixes condicions que s'ha trobat i s'ha de deixar lliure en el termini més breu possible un cop acabat l'acte.


	Expedient 637/2018. Autorització municipal per la prova esportiva marxa ciclista «1a Marxa Volta al Solsonès»

	Favorable
	Tipus de votació: unanimitat

	Vist l’escrit presentat i subscrit per Maria Trilla i Baldomà, cap del Servei Territorial de Trànsit de Lleida, en què sol·licita autorització municipal per la prova esportiva anomenada marxa ciclista «1a Marxa Volta al Solsonès», organitzada per l'entitat Corvi Club Ciclista, amb CIF núm. G66665415, prevista pel dia 6 de maig de 2018;
Vist l’informe emès per la Policia Local i a proposta dels regidors delegats de Governació i d'Esports,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir l’autorització sol·licitada.


	Expedient 656/2018. Trobada campanya del mes de maig "Solsonès el mes gastronòmic"

	Favorable
	Tipus de votació: unanimitat

	Vista la sol·licitud presentada i subscrita pel Patronat de Turisme del Solsonès, en què demana permís, si el temps ho permet, per organitzar una trobada amb els diferents participants de la campanya del mes de maig "Solsonès el mes gastronòmic" a la plaça del Consell Comarcal el dia 23 d'abril, a les 12.00 hores; també demana poder aparcar el cotxe que surt al cartell de la campanya a la plaça durant el matí i fins a finalitzar la trobada i poder instal·lar una carpa de la UBIC;
Vist l'informe emès per la Policia Local i a proposta de la regidora delegada de Governació, 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el què sol·licita sempre que l'acte no entorpeixi la circulació de vehicles i de vianants a la zona.


 
	Expedient 607/2018. Manifestació/concentració en defensa d'un sistema públic de pensions

	Favorable
	Tipus de votació: unanimitat

	Vista la sol·licitud presentada i subscrita per JCS, en què comunica que el dia 14 d'abril, a les 18 hores, es durà a terme, davant l'Ajuntament, una manifestació/concentració de jubilats en defensa d'un sistema públic de pensions;
Vist l’informe 101/2018 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda comunicar al sol·licitant que l'Ajuntament es dona per assabentat de l'acte i que, com a mesura de seguretat, la Policia Local tallarà el carrer de Sant Pau i el carrer del Castell al trànsit mentre duri la manifestació/concentració i fins que el carrer quedi desocupat pels manifestants.


 
	Expedient 558/2018. Fundació Volem Feina - parada per la Diada de Sant Jordi

	Favorable
	Tipus de votació: unanimitat

	Vista la sol·licitud presentada i subscrita per RMA, representant de la Fundació Volem Feina, en què demana permís per instal·lar una parada de venda de llibres i d’articles relacionats, de 12 metres lineals, el dia 23 d’abril, dia de Sant Jordi, de les 10.00 a les 20.00 hores, i poder-la ubicar a l’espai de davant l’Ajuntament, així com poder disposar de vuit taules plegables, quatre cadires i un plafons metàl·lic;
Vist l'informe 85/2018 emès per la Policia Local i a proposta de la regidora delegada de Governació, 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el què sol·licita sempre i quan hi hagi espai suficient; en cas contrari, es col·locarà al passeig de Sant Antoni M. Claret.


	Expedient 647/2018. Riuverd Empresa d'Inserció Sociolaboral - parada per la Diada de Sant Jordi

	Favorable
	Tipus de votació: unanimitat

	Vista la sol·licitud presentada i subscrita per XRB, representant de Riuverd Empresa d'Inserció Sociolaboral, en què demana autorització per posar, el dia 23 d’abril, amb motiu de la festivitat de Sant Jordi, una parada de venda de roses al passeig de Sant Antoni M. Claret;
Vist l’informe 109/2018 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el què sol·licita. Pel que fa a la ubicació de la parada, haurà de seguir les indicacions de la Policia Local.


 PERSONAL
	Expedient 899/2017. Nomenament de funcionaris en pràctiques del cos d'agents de la Policia Local de Solsona i constitució d'una borsa de treball 

	Favorable
	Tipus de votació: unanimitat

	Vist que la Junta de Govern Local, en la sessió del dia 23 d’octubre de 2017, aprovà les bases de convocatòria per a l’accés, mitjançant concurs oposició lliure de dues places d’agents de Policia Local i constitució d’una borsa de treball;
Vist que les bases es varen publicar al BOP de Lleida, núm. 218 del dia 13 de novembre de 2017, al DOGC núm. 7497 del dia 17 de novembre de 2017, al taulell d’anuncis i al web de l’Ajuntament de Solsona;
Vist que el Tribunal qualificador de les proves es va reunir el dia 16 de febrer de 2018 per la realització de la prova física; el dia 2 de març de 2018, per realitzar la prova cultural i la prova teòrica; el dia 23 de març per realitzar les entrevistes de les proves psicotècniques i el dia 13 d’abril per valorar els resultats de les proves mèdiques;
Vista la proposta de nomenament del Tribunal qualificador, de data 23 de març de 2018 i 13 d’abril de 2018, en relació amb les proves de selecció per a proveir en propietat dues places d'agents de Policia Local de Solsona, que tenen les característiques següents:
Denominació del lloc
Escala
Sub-escala
Classificació
Categoria
Grup
Nombre vacants
Sistema de selecció
Agent de Policia Local
Administració especial
Serveis especials
Policia Local
Escala bàsica: agent 
C2
2
Concurs - oposició 
Vista la documentació acreditativa de les condicions de capacitat i requisits exigits en la Convocatòria aportada pels aspirants proposats, i de conformitat amb el que disposa l'article 82 del Reglament del personal al servei de les entitats locals, aprovat pel Decret 214/1990, de 30 de juliol, i l'article 21.1.h) de la Llei 7/1985, de 2 d'abril, de bases del règim local,
La Junta de Govern Local, en virtut de les facultats que té delegades per decret de l'Alcaldia 125/2015, de 10 de juliol, i per unanimitat dels assistents, acorda:
Primer. Realitzar el nomenament de funcionari en pràctiques del cos d'agents de la Policia Local de Solsona, amb les característiques del lloc detallades en la part expositiva, de les persones que tot seguit es relacionen:
1. Sol·licitud amb registre d'entrada número 3435, amb una puntuació de 22,46.
2. Sol·licitud amb registre d'entrada número 3630, amb una puntuació de 20,18. 
Segon. Publicar el nomenament en el Butlletí Oficial de la Província de Lleida i en el taulell d'edictes d'aquest Ajuntament.
Tercer. Constituir la borsa de treball, també anomenada borsa de reposició, de la Policia Local de l’Ajuntament de Solsona que està constituïda pels aspirants que tot seguit es relacionen i que són els que han aprovat el concurs oposició però que no han superat la convocatòria per  no haver obtingut les dues millors puntuacions:
1. Sol·licitud amb registre d'entrada número 3564, amb una puntuació de 17,27, que correspon a  JLGL, amb DNI núm. *101V.
2. Sol·licitud amb registre d'entrada número 3746, amb una puntuació de 16,15, que correspon a MAT, amb DNI núm. *478D.
3. Sol·licitud amb registre d'entrada número 3693, amb una puntuació de 15,40, que correspon a JBB, amb DNI núm. *754W.
4. Sol·licitud amb registre d'entrada número 3542, amb una puntuació de 12,65, que correspon a ASR, amb DNI núm. *281V.
5. Sol·licitud amb registre d'entrada número 3711, amb una puntuació de 12,44, que correspon a MTR, amb DNI núm. *464R.
Quart. Notificar als aspirants que formaran part de la borsa de treball, també anomenada borsa de reposició, que segons la base onzena que regula la convocatòria, podran ser nomenats funcionaris agents interins  d’acord amb el que estableix el Decret 233/2002, de 25 de setembre, pel qual s’aprova el Reglament d’accés, promoció i mobilitat de les policies locals, si es produeix una baixa voluntària o desqualificació en les següents fases del procés selectiu.
L’ordre de crida de la borsa de reposició serà per ordre numèric correlatiu de la puntuació obtinguda i, en cada oportunitat que es produeixi la necessitat en un àmbit concret, es cridarà al següent aspirant de la llista confeccionada per cada àmbit.
Cinquè. Notificar aquesta resolució als aspirants nomenats,  i a la resta d’aspirants que participaren en el procés de selecció.
Sisè. Comunicar aquesta resolució al Registre de Personal d'aquest Ajuntament per al seu coneixement i efectes.


SUBVENCIONS
	Expedient 496/2018. Subvenció funcionament de l'Escola Municipal de Música de Solsona, curs 2016/17

	Favorable
	Tipus de votació: unanimitat

	Vist l'escrit tramès per la Direcció General de Centres Públics, del Departament d'Ensenyament, en el qual s'informa de la convocatòria de subvencions a totes les corporacions locals titulars d'escoles de música, per al sosteniment del seu funcionament durant el curs 2016/17;
Vist que els criteris a tenir en compte per a l'assignació d'ajuts econòmics seran els mateixos que es van establir en les darreres dues convocatòries aprovats per la Comissió Mixta Departament d’Ensenyament i Entitats Municipalistes;
A proposta de la regidora delegada d’Educació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda acceptar la subvenció que correspongui per al funcionament de l’Escola Municipal de Música de Solsona durant el curs 2016/17 i tramitar la documentació corresponent per tal de fer-la efectiva.


El president aixeca la sessió, de la qual, com a secretari, estenc aquesta acta.

Vist i plau
El secretari
El president

